ADMINISTRACINĖS PASLAUGOS TEIKIMO APRAŠYMAS

DĖL LEIDIMO ORGANIZUOTI RENGINĮ IŠDAVIMO

	Administracinės paslaugos pavadinimas
	Leidimo organizuoti renginį išdavimas

	Administracinės paslaugos kodas
	07-16 PASA00056

	Administracinės paslaugos aprašymo versija ir jos sukūrimo data
	5 versija 2026-02-

	Administracinės paslaugos gavėjo (asmens, siekiančio gauti paslaugą) tipas
	Gyventojai
Verslo subjektai
Viešojo sektoriaus subjektai

	Funkcija, kurią vykdant teikiama administracinė paslauga
	Savarankiška funkcija

	Administracinės paslaugos apibūdinimas
	Leidimas suteikia teisę organizuoti renginius Marijampolės savivaldybės viešojo naudojimo teritorijose. 
Leidimo nereikia renginiams vykstantiems uždarose patalpose bei privačiose teritorijose. Taip pat nereikia leidimų renginiams, kuriuos organizuoja: 
· Marijampolės kultūros centras 
· Religinių švenčių apeigoms atlikti, kurias reglamentuoja Lietuvos Respublikos religinių bendruomenių ir bendrijų įstatymas, išskyrus atvejus, kai tokių švenčių metu bus trikdomas transporto priemonių eismas;
· asmeninio pobūdžio susibūrimams (gimtadienių, vestuvių, krikštynų, mergvakarių, bernvakarių ir pan.).
Renginiai viešosiose vietose gali vykti nuo 8 val. iki 23 val.
Renginiai, skirti vaikams ir nepilnamečiams, viešosiose vietose negali tęstis ilgiau kaip:
- nuo gegužės 1 d. iki rugsėjo 30 d. 8.00 val. iki 22.00 val.
- nuo spalio 1 d. iki balandžio 30 d. 8.00 val.– iki 21.00 val.
Prašymas pagal nustatytą formą turi būti pateiktas ne vėliau kaip prieš 14 darbo dienų iki renginio pradžios: atvykus į Marijampolės savivaldybės administraciją (Marijampolė, J. Basanavičiaus a. 1); siunčiant paštu ar per pasiuntinį (J. Basanavičiaus a. 1, 68307 Marijampolė); elektroniniu paštu paslauga@marijampole.lt, siunčiant per E. siuntų pristatymo sistemą. 
Paslaugos gavėjui leidimas arba atsisakymas išduoti leidimą išduodamas tiesiogiai atvykus į savivaldybę arba išsiunčiamas asmeniui jo nurodytu būdu: paprastu paštu arba per E. pristatymo informacinę sistemą arba prisijungus prie Elektroninių valdžios vartų (www.epaslaugos.lt)

	Administracinės paslaugos rezultatas
	Išduotas leidimas organizuoti renginį arba raštas apie neigiamą sprendimą dėl leidimo organizuoti renginį išdavimo

	Teisės aktai, reglamentuojantys administracinės paslaugos teikimą
	Lietuvos Respublikos susirinkimų įstatymas
https://www.e-tar.lt/portal/lt/legalActEditions/TAR.E59A4E24506E

Marijampolės savivaldybės tarybos 2026 m. sausio 30 d. sprendimas Nr. 1-20 „Dėl renginių organizavimo Marijampolės savivaldybės viešojo naudojimo teritorijose tvarkos aprašo patvirtinimo“
https://www.e-tar.lt/portal/lt/legalAct/1a837cc600c811f1b96ed27de6271e6a

Marijampolės savivaldybės tarybos 2015 m. rugpjūčio 31 d. sprendimas Nr. 1-114 „Dėl vietinės rinkliavos už leidimo organizuoti komercinius renginius savivaldybei priklausančiose ar valdytojo teise valdomose viešojo naudojimo teritorijoje išdavimą tvarkos aprašo patvirtinimo“
https://teisesaktai.marijampole.lt/document/39851


	Informacija ir dokumentai, kuriuos turi pateikti asmuo
	1. Prašymas, kuriame turi būti nurodyta: renginį organizuojančios įmonės pavadinimas, kodas (jei fizinis asmuo – vardas, pavardė, gimimo data), adresas (buveinė), kontaktinis telefono numeris, elektroninio pašto adresas; renginio forma ir pavadinimas; renginio pobūdis komercinis/nekomercinis); renginio data ir laikas, pradžios ir pabaigos laikas (nuo pasirašymo iki visiško teritorijos sutvarkymo); renginio vieta, eitynių ar procesijų ir paradų maršrutai; numatomas renginio dalyvių ir žiūrovų skaičius; informacija apie renginio dalyvių ir žiūrovų saugumo užtikrinimo, švaros ir tvarkos palaikymo, renginio vietos sutvarkymo įsipareigojimus; ne mažiau kaip dviejų renginio organizatorių ar jų įgaliotų asmenų, atsakingų už renginio organizavimą, vardai, pavardės, gimimo data ir telefonai;
2. Įgaliojimas, jeigu prašymą pildo įgaliotas asmuo;
3. Renginio aprašymas arba programa;
4. Renginio teritorijos schema (scenos ir kitų įrenginių, pvz., prekybos taškų, tualetų, pirotechnikos priemonių naudojimo ar kt. išdėstymas);
5. Gatvių uždarymo ir saugumo užtikrinimo planas, kai renginių metu apribojamas transporto eismas atskirose gatvėse ar jų atkarpose;
6. Lietuvos Respublikos civilinės aviacijos direkcijos leidimas šiai veiklai, jeigu renginio metu numatomi parodomieji skrydžiai;
7. Pirotechnikos priemonių naudotojo (jeigu naudojami F4 kategorijos fejerverkai, T2 ar P2 kategorijų civilinės pirotechnikos priemonės) raštas dėl pirotechnikos priemonių naudojimo vietos ir laiko suderinimo su Marijampolės apskrities priešgaisrine gelbėjimo valdyba;
8. Licencija, suteikianti teisę renginyje viešai atlikti Lietuvos bei užsienio autorių kūrinius, jei bus atliekama gyva muzika arba naudojami įrašai;
9. Derinimo su Dzūkijos-Suvalkijos saugomų teritorijų direkcija faktą patvirtinantis dokumentas, jei planuojamo renginio vieta yra regioninio parko teritorijoje ir jam priskirtoje teritorijoje (kai planuojama daugiau kaip 100 dalyvių);
10. Išankstinė sutartis dėl biotualetų pastatymo ir priežiūros su tokias paslaugas teikiančia įmone, jei renginys truks ilgiau nei 3 val., (rekomenduojama ne mažiau kaip 1 biotualetas 200 žmonių);
11. Paslaugų teikimo vietos schema (planas) ir numatomas maršrutas (jei renginio metu bus teikiamos vežimo transportu (karietomis, vežimais ir kt.) paslaugos);
12. Kitų su renginio specifika susijusių dokumentų kopijos, būtinos prašymui nagrinėti ir Leidimui išduoti.

	Informacija ir dokumentai, kuriuos gauna pats paslaugos teikėjas
	1. Informacija apie juridinio asmens statusą – Juridinių asmenų registras;

2. Informacija, ar renginio organizatorius nėra pažeidęs Aprašo ir (ar) kitų su renginio organizavimu susijusių Lietuvos Respublikos įstatymų- Administracinių nusižengimų registras.

	Administracinės paslaugos teikimo būdas (tipas)
	Elektroninė 
Neelektroninė paslauga

	Duomenys apie elektroninės administracinės paslaugos teikimą
	Nuoroda: 
https://www.epaslaugos.lt/portal/service/43240/23640
Brandos lygis: 4
Tapatybės nustatymas: reikalingas
Gyventojams:
-elektroninio parašo naudotojams
-asmens tapatybės kortelė

Verslo subjektams: 
-elektroninio parašo naudotojams
-asmens tapatybės kortelė

Viešojo sektoriaus subjektai
-elektroninio parašo naudotojams
-asmens tapatybės kortelė


	Administracinės paslaugos teikimo proceso aprašymas
	„Prašymo pateikimas“
1. Asmuo, norintis gauti leidimą prekiauti ir (ar) teikti paslaugas renginio metu (toliau - Leidimo prašytojas), pateikia prašymą vienu iš šių būdų: tiesiogiai atvykęs į Savivaldybės administraciją, Seniūniją, registruotu laišku, el. paštu arba prisijungęs prie Elektroninių valdžios vartų (www.epaslaugos.lt) ir paspaudęs laukelį „Užsakyti“.
„Prašymo nagrinėjimas“
2. Seniūnijos, kurioje bus organizuojamas renginys Seniūnas arba Prašymų organizuoti renginius nagrinėjimo komisija (toliau -Komisija) peržiūri prašymą ir asmens pateiktus dokumentus ne vėliau kaip per 10 d. d.
3. Paslaugos vykdytojas patikrina informaciją Juridinių asmenų registre.
4. Paslaugos vykdytojas patikrina Administracinių nusižengimų registre, ar renginio organizatorius nėra pažeidęs Aprašo ir (ar) kitų su renginio organizavimu susijusių Lietuvos Respublikos įstatymų.
5. Jeigu pateikti ne visi Apraše nurodyti privalomi dokumentai arba informacija pateikta netinkamai, Komisijos sekretorius arba Seniūnas pareiškėjui parengia pranešimą nurodydamas trūkumus pašalinti per 3 darbo dienas nuo pranešimo gavimo dienos, kurį išsiunčia pareiškėjui prašyme nurodytu elektroninio pašto adresu (jeigu Leidimo prašytojas paraiškoje yra nurodęs savo elektroninio pašto adresą) arba registruotu laišku.
„Atsakymo pateikimas“
6. Paslaugos gavėjui išduodamas leidimas prašyme nurodytu būdu arba ne vėliau kaip likus 2 dienoms iki renginio pradžios parengiamas raštas, kuriame nurodoma leidimo neišdavimo priežastys, aplinkybės ar motyvai ir išsiunčiamas paprastu paštu arba per E. pristatymo informacinę sistemą arba prisijungus prie Elektroninių valdžios vartų (www.epaslaugos.lt).

	Administracinės paslaugos teikėjas
	Viešosios tvarkos skyrius, 
tel. +370 343 90056, +370 615 67025, 
el. p. viesoji.tvarka@marijampole.lt 

	Administracinės paslaugos suteikimo trukmė
	15 d. d.

	Administracinės paslaugos suteikimo kaina (jei paslauga teikiama atlygintinai)
	Vietinė rinkliava už komercinių renginių organizavimą Savivaldybei priklausančiose viešojo naudojimo teritorijose yra Marijampolės savivaldybės sprendimu nustatyta privaloma įmoka rinkliavos mokėtojams, organizuojantiems komercines laisvalaikio ir pramogų paslaugas. 
Gavėjas: Marijampolės savivaldybės administracija (į. k. 188769113)
Gavėjo bankas: AB SEB bankas
Sąskaita: LT 19 7044 0600 0621 0181
Įmokos pavadinimas: Vietinė rinkliava už leidimo organizuoti komercinius renginius Marijampolės savivaldybei nuosavybės teise priklausančioje ar patikėjimo teise valdomoje teritorijoje išdavimą
Rinkliavų dydžiai:
· reklamų, filmų, vaizdo klipų filmavimas, fotosesijos, koncertai, reklaminės akcijos ir kiti panašaus pobūdžio renginiai:
· J. Basanavičiaus a. - 25 Eur už valandą;
· Poezijos parke - 18 Eur už valandą;
· Vytauto parke ir kt. viešosiose vietose - 4 Eur už valandą.
· reklamų, filmų, vaizdo klipų filmavimas, fotosesijos, koncertai, reklaminės akcijos ir kiti panašaus pobūdžio renginiai, kuriuose prekiaujama alkoholiniais gėrimais:
· J. Basanavičiaus a. - 60 Eur už valandą;
· Poezijos parke - 30 Eur už valandą;
· Vytauto parke ir kt. viešosiose vietose - 14 Eur už valandą.


	Paslaugos inicijavimo dokumento forma, pildymo pavyzdys
	Prašymas leisti organizuoti renginį viešojo naudojimo teritorijoje

	Administracinės paslaugos teikėjo veiksmų (neveikimo) apskundimo tvarka
	Atsakymas (sprendimas) per vieną mėnesį nuo atsakymo (sprendimo) įteikimo dienos, jeigu įstatymai nenustato kitaip, gali būti skundžiamas Lietuvos administracinių ginčų komisijos Kauno apygardos skyriui (adresu: A. Juozapavičiaus pr. 57, 45262 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba tiesiogiai Regionų administraciniam teismui bet kuriuose teismo rūmuose (Vilniaus rūmai, Žygimantų g. 2, Vilnius; Kauno rūmai, A. Mickevičiaus g. 8A, Kaunas; Klaipėdos rūmai, Galinio Pylimo g. 9, Klaipėda; Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys)“, arba per Lietuvos teismų elektroninių paslaugų portalą https://e.teismas.lt) Lietuvos Respublikos administracinių bylų teisenos įstatymu nustatyta tvarka.

	Prašymo priėmimo vieta
	Marijampolė, J. Basanavičiaus a. 1, I aukštas, 3, 4 langelis 

paslauga@marijampole.lt

Paslauga teikiama ir elektroniniu būdu www.epaslaugos.lt



